Percy Hobart

Sir Percy Cleghorn Stanley Hobart (dito Hobo), naixito de Nainital (Raj britanico, hue India) o 14 de chunio de 1885 y muerto o 19 de febrero de 1957 en Farnham (Surrey, Anglaterra), estió un militar britanico que plegó a o ran de Major-General y prenió parte en a Primera Guerra Mundial y en a Segunda Guerra Mundial con l'Exercito britanico, destacando en ista zaguera guerra por mandar a 79ª División Blindata mientres a Operación Neptuno, ye decir, a fase d'asalto d'a Operación Overlord en 1944 mientres a batalla de Normandía. Estió o responsable d'o disenyo de muitos carros de combate especializatos que prenioron parte en o desembarco, y que yeran ditos Hobart's Funnies. Antiparte, yera cunyado d'o mariscal britanico Bernard Montgomery.

Categoría:Militars d'o Reino Uniu d'a Primera Guerra Mundial
Categoría:Militars d'o Reino Uniu d'a Segunda Guerra Mundial
Categoría:1885 (naixencias)
Categoría:1957 (muertes)